
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1671 

11 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προκήρυξη - Πρόσκληση υποβολής υποψηφιοτήτων 
για την επιλογή εκατόν είκοσι (120) ιεροδιδασκά¬ 
λων στις Μουφτείες της Θράκης για τη διδασκα¬ 
λία του Κορανίου. 1 

Ζώνη εκγύμνασης κυνηγετικών σκύλων στην περιο¬ 
χή Αρχαία Κάμειρος Σαλάκου Νήσου Ρόδου. 2 


ΑΠΟΦΑΣΕΙ Σ 

Αριθμ. 126369/Θ1 (1) 


Προκήρυξη - Πρόσκληση υποβολής υποψηφιοτήτων για 
την επιλογή εκατόν είκοσι (120) ιεροδιδασκάλων στις 
Μουφτείες της Θράκης για τη διδασκαλία του Κο¬ 
ρανίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του Ν. 1920/1991 (ΦΕΚ 11/Α71991) όπως τροποποιή¬ 
θηκε με το άρθρο 68 του Ν. 4235/2014 (ΦΕΚ 32/Α72014) 
«Κύρωση της από 24-12-1990 Π.Ν.Π. περί Μουσουλμάνων 
Θρησκευτικών Λειτουργών» (ΦΕΚ 182/Α'), 
β) των άρθρων 36 έως 39 του Ν. 3536/2007 (ΦΕΚ 42/ 
Α'/2007) όπως αυτά αντικαταστάθηκαν με το άρθρο 53 
του Ν. 4115/2013 (ΦΕΚ 24/Α72013) και τροποποιήθηκαν με 
το άρθρο 6 του Ν. 4283/2014 (ΦΕΚ 189/Α72014), «Ίδρυση 
και οργάνωση Συμβουλίου Εθνικής Πολιτικής για την 
Παιδεία και άλλες διατάξεις», 
γ) του Ν. 3528/2007 όπως τροποποιήθηκε και ισχύει, 
«Κύρωση του Κώδικα Κατάστασης Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.» (ΦΕΚ 26/ 
Α72007), 

δ) του άρθρου 14 παρ. 2, του Ν. 2190/1994 (ΦΕΚ 28/ 
Α71994), όπως αντικαταστάθηκε με το άρθρο 1 παρ. 2, 
του Ν. 3812/2009 «Αναμόρφωση συστήματος προσλή¬ 
ψεων στο δημόσιο τομέα και άλλες διατάξεις» (ΦΕΚ 
234/Α72009) και 


ε) του άρθρου 90 του Κώδικα της Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το Π.δ. 63/2005 (ΦΕΚ 98/Α'). 

2. Το Π.δ. 114/2014 (ΦΕΚ 181/Α72014), «Οργανισμός 
Υπουργείου Παιδείας και Θρησκευμάτων». 

3. Το Π.δ. 25/2014 (ΦΕΚ 21/Α72015), «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

4. Το Π.δ. 54/2014 (ΦΕΚ 83/Α72015), «Διορισμός, Υπουρ¬ 
γών, Αναπληρωτών Υπουργών και Υφυπουργών». 

5. Το Π.δ. 24 «Σύσταση και μετονομασία Υπουργείων, 
μεταφορά της Γ ενικής Γ ραμματείας Κοινωνικών Ασφα¬ 
λίσεων» (ΦΕΚ 20/Α72015). 

6. Την υπ’ αριθμ. 33/27-12-2006 Π.Υ.Σ. (ΦΕΚ 280/Α72006) 
«Αναστολή διορισμών και προσλήψεων στο Δημόσιο 
Τομέα», όπως ισχύει, η ισχύς της οποίας παρατάθηκε 
με τις διατάξεις της 29/22-12-2014 Π.Υ.Σ. (ΦΕΚ 264/Α7 
2014). 

7. Την Α.Π. 101941/Θ1/26-6-2015 (ΦΕΚ 1398/Β72015), 
Α.ΔΑ77Α0465ΦΘ3-ΩΙ1 κοινή απόφαση των Υπουργών 
Εσωτερικών και Διοικητικής Ανασυγκρότησης και Πολι¬ 
τισμού, Παιδείας και Θρησκευμάτων, «Καθορισμός προ¬ 
σόντων, κριτηρίων επιλογής και διαδικασίας πρόσληψης 
ιεροδιδασκάλων για τη διδασκαλία του Κορανίου στις 
Μουφτείες Θράκης». 

8. Την Α.Π ΔΙΠ Α ΑΔ/Φ .ΕΓΚΡ./26/7090/25-5-2015 απόφαση 
της Επιτροπής του άρθρου 2 παρ. 1 της ΠΥΣ 33/2006 με 
την οποία εγκρίνεται η κίνηση των σχετικών διαδικασι¬ 
ών για την πρόσληψη διακοσίων δέκα έξι (216) ιεροδι¬ 
δασκάλων ισλαμικής θρησκείας για χρονικό διάστημα 
εννέα (9) μηνών στις Μουφτείες της Θράκης. 

9. Το γεγονός ότι από τις διατάξεις της παρούσας 
απόφασης για την πρόσληψη εκατόν είκοσι (120) ιερο¬ 
διδασκάλων Ισλαμικής Θρησκείας για χρονικό διάστημα 
εννέα (9) μηνών, δεν προκαλείται δαπάνη εις βάρος του 
Κρατικού Προϋπολογισμού, πέραν της δαπάνης που 
προβλέπεται από την κοινή υπουργική απόφαση με Α.Π 
2/40386/ΔΕΠ (ΦΕΚ 1398/Β72015). 

10. Την υπ’ αριθμ. Υ210/24/7/24-7-2015 (ΦΕΚ 1562/Β7 
24-7-2015) απόφαση του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Εσωτερικών 
Διοικητικής Ανασυγκρότησης, Χριστόφορο Βερναρδά- 
κη», προκηρύσσουμε: 

Την πλήρωση εκατόν είκοσι (120) θέσεων ιεροδιδασκά¬ 
λων Ισλαμικής Θρησκείας στις Μουφτείες της Θράκης. 
Οι ιεροδιδάσκαλοι θα προσληφθούν με σύμβαση εργα¬ 
σίας ορισμένου χρόνου διάρκειας εννέα (9) μηνών. Το 
έργο των ιεροδιδασκάλων είναι η διδασκαλία του Κο¬ 
ρανίου στα Τεμένη της Θράκης ή εφόσον το επιθυμούν 
και προκύψει σχετική ανάγκη και σε Δημόσια Σχολεία 
της Πρωτοβάθμιας και Δευτεροβάθμιας Εκπαίδευσης 
της Θράκης, σε μαθητές μέλη της μουσουλμανικής μει¬ 
ονότητας που έχουν απαλλαγεί από το μάθημα των 
θρησκευτικών, κατόπιν σχετικής απόφασης του αρ¬ 
μοδίου κατά περίπτωση Διευθυντή Πρωτοβάθμιας ή 
Δευτεροβάθμιας Εκπαίδευσης. Επίσης, οι ιεροδιδάσκα¬ 
λοι μπορούν, εφόσον το επιθυμούν, κατόπιν σχετικής 
απόφασης του Περιφερειακού Διευθυντή Εκπαίδευσης 
Ανατολικής Μακεδονίας - Θράκης, να διδάσκουν μα¬ 
θήματα θρησκευτικής μουσουλμανικής εξειδίκευσης, 
καθώς και την αραβική γλώσσα στα μουσουλμανικά 
Ιεροσπουδαστήρια της Θράκης, εφόσον έχουν τα ανα¬ 
γκαία τυπικά και ουσιαστικά προσόντα, έστω και αν 
δεν κατέχουν παιδαγωγική και διδακτική επάρκεια. Επι¬ 
πλέον, προς κάλυψη επειγουσών αναγκών, μπορούν με 
απόφαση του οικείου Μουφτή να προσφέρουν τις υπη¬ 
ρεσίες τους στην Κεντρική Υπηρεσία της Μουφτείας, 
ως βοηθητικό διοικητικό προσωπικό και εντός του νο¬ 
μίμου ωραρίου. Σε περίπτωση που ο ιεροδιδάσκαλος 
δεχθεί να προσφέρει τις υπηρεσίες του σε Σχολείο ή 
σε Μουσουλμανικό Ιεροσπουδαστήριο ή στην Κεντρική 
Υπηρεσία της Μουφτείας, τεκμαίρεται ότι τροποποιεί¬ 
ται ανάλογα η σύμβαση εργασίας με σύμφωνη γνώμη 
και των δύο μερών, με αντίστοιχη μείωση της βασικής 
του απασχόλησης στα Τεμένη όπου τοποθετήθηκε. Οι 
ιεροδιδάσκαλοι που θα αποδεχθούν να προσφέρουν 
τις ανωτέρω υπηρεσίες, δεν θεωρείται ότι παρέχουν 
πρόσθετες υπηρεσίες πέραν των συμβατικών, ούτε δι¬ 
καιούνται πρόσθετης αμοιβής. 

Οι θέσεις κατά Μουφτεία, κατ’ αναλογία με τις διατά¬ 
ξεις άρθρου 53 του Ν. 4115/2013, έχουν ως εξής: 
α) ΜΟΥΦΤΕΙΑ ΚΟΜΟΤΗΝΗΣ: Εξήντα (60) θέσεις, 
β) ΜΟΥΦΤΕΙΑ ΞΑΝΘΗΣ: Σαράντα (40) θέσεις, 
γ) ΜΟΥΦΤΕΙΑ ΔΙΔΥΜΟΤΕΙΧΟΥ: Είκοσι (20) θέσεις. 

ΚΕΦΑΛΑΙΟ Α' 

I. ΓΕΝΙΚΑ ΠΡΟΣΟΝΤΑ 

Οι υποψήφιοι πρέπει: 

α) να είναΓΕλληνες πολίτες μόνιμοι κάτοικοι Θράκης, 
μέλη της μουσουλμανικής μειονότητας, 
β) να έχουν συμπληρώσει, οι μεν υποψήφιοι κατηγο¬ 
ρίας πανεπιστημιακής εκπαίδευσης και δευτεροβάθμιας 
εκπαίδευσης το 21ο έτος της ηλικίας τους (γεννηθέντες 
έως και το έτος 1994), οι δε υποψήφιοι της κατηγορίας 
υποχρεωτικής εκπαίδευσης το 20ο έτος (γεννηθέντες 
έως και το έτος 1993), 

γ) να έχουν εκπληρώσει τις στρατιωτικές τους υπο¬ 
χρεώσεις ή να έχουν απαλλαγεί νομίμως από αυτές, 
δ) να μην υπάρχει κώλυμα από ποινική καταδίκη, στε¬ 
ρητική ή επικουρική δικαστική συμπαράσταση, όπως 
ορίζεται στο άρθρο 8 του Ν. 3528/2007 (ΦΕΚ 26/Α72007), 
ε) να έχουν την υγεία και τη φυσική καταλληλότητα 
για την άσκηση των καθηκόντων της συγκεκριμένης 
θέσης. 

Σημείωση: Τα ανωτέρω απαιτούμενα προσόντα διορι¬ 
σμού πρέπει να συντρέχουν τόσο κατά την τελευταία 


ημέρα της προθεσμίας υποβολής των αιτήσεων συμ¬ 
μετοχής όσο και κατά το διορισμό. 

II. ΤΙΤΛΟΙ ΣΠΟΥΔΩΝ 

Οι απαιτούμενοι τίτλοι σπουδών κατά κατηγορία είναι 
οι ακόλουθοι: 

α) Για την κατηγορία ΠΕ ή ΤΕ: 

Πτυχίο Ισλαμικών Σπουδών Ανώτατης Θεολογικής 
Σχολής της ημεδαπής ή αλλοδαπής. 

Σε περίπτωση που οι υποψήφιοι με τα ανωτέρω τυπικά 
προσόντα υπολείπονται των θέσεων που έχουν προ¬ 
κηρυχθεί, επιτρέπεται ο διορισμός σε θέση ιεροδιδα¬ 
σκάλου και κατόχων πτυχίου Ανώτατου Εκπαιδευτικού 
Ιδρύματος της ημεδαπής, εφόσον οι τελευταίοι είναι 
απόφοιτοι των Ιεροσπουδαστηρίων της Θράκης. 

Σε περίπτωση που δεν καλυφθούν οι θέσεις από υπο¬ 
ψηφίους κατηγορίας Π.Ε. επιτρέπεται ο διορισμός σε 
θέση ιεροδιδασκάλου κατά σειρά προτεραιότητας, υπο¬ 
ψηφίων των κατηγοριών Δ.Ε ή αποφοίτων της Ε.Π.Α.Θ. 
που έχουν εμπειρία της διδασκαλίας του Κορανίου και 
Υ.Ε. - Πρωτοβάθμιας Εκπαίδευσης. 

β) Γ ια την κατηγορία ΔΕ 

Απολυτήριος τίτλος εκπαιδευτικού ιδρύματος δευτε¬ 
ροβάθμιας εκπαίδευσης της ημεδαπής ή αναγνωρισμέ¬ 
νος τίτλος της αλλοδαπής αντίστοιχης κατηγορίας ή 
απολυτήριο τίτλο της Ε.Π.Α.Θ. 

Η πρόσληψη σε θέσεις ιεροδιδασκάλων, υποψηφίων 
με τα ως άνω προσόντα επιτρέπεται κατ’ εξαίρεση 
κατά την πρώτη πενταετία από τη δημοσίευση του 
Ν. 4115/2013 (ΦΕΚ 24/Α72013) και με την προϋπόθεση 
ότι έχουν υπηρετήσει επί δεκαετία ως ιεροδιδάσκαλοι. 

γ) Για την κατηγορία Υ.Ε. - Πρωτοβάθμιας Εκπαίδευ- 
σης: 

Απολυτήριος τίτλος Γυμνασίου ή Σχολείου Πρωτο¬ 
βάθμιας Εκπαίδευσης, ή αναγνωρισμένος τίτλος της 
αλλοδαπής αντίστοιχης κατηγορίας. 

Η πρόσληψη σε θέσεις ιεροδιδασκάλων, υποψηφίων με 
τα ως άνω προσόντα επιτρέπεται κατ’ εξαίρεση κατά 
την πρώτη πενταετία από τη δημοσίευση του Ν. 4115/ 
2013 (ΦΕΚ 24/Α'/2013) και με την προϋπόθεση ότι έχουν 
υπηρετήσει επί δεκαετία ως ιεροδιδάσκαλοι. 

Δεν απαιτείται βεβαίωση δεκαετούς υπηρεσίας ως 
ιεροδιδασκάλων νια τους απόφοιτους των Ιεροσπουδα¬ 
στηρίων Εχίνου και Κομοτηνής οι οποίοι επίσης γίνονται 
δεκτοί κατ’ εξαίρεση κατά την πρώτη πενταετία από τη 
δημοσίευση του Ν. 4115/2013 (ΦΕΚ 24/Α72013). 

Οι υποψήφιοι δύνανται να προσκομίσουν με την αίτη¬ 
ση τους οποιοδήποτε άλλο έγγραφο ενισχύει την υπο¬ 
ψηφιότητα τους, ως προς το αντικείμενο διδασκαλίας 
του Κορανίου στα Τεμένη ή την αυξημένη παιδαγωγική 
επάρκεια - κατάρτιση τους για τη διδασκαλία του Κορα¬ 
νίου στα σχολεία Π/θμιας και Δ/θμιας Εκπ/σης (πτυχίο 
Ειδικής Παιδαγωγικής Ακαδημίας Θεσσαλονίκης). 

ΚΕΦΑΛΑΙΟ Β' 

ΥΠΟΒΟΛΗ ΑΙΤΗΣΕΩΝ 

Γ ια τη συμμετοχή στη διαδικασία οι ενδιαφερόμενοι 
πρέπει να συμπληρώσουν τη σχετική αίτηση, υπόδειγμα 
της οποίας περιλαμβάνεται στο τέλος της παρούσας 
προκήρυξης ή μπορούν να την προμηθευτούν από τις 
οικείες Μουφτείες, τις κατά τόπους Διευθύνσεις Δευ¬ 
τεροβάθμιας Εκπαίδευσης, καθώς και από το δικτυα- 
κό ιστότοπο του Υπουργείου Πολιτισμού, Παιδείας και 

Θρησκευμάτων (Ιιίΐρ://νννννν.ηηϊηθάυ. 9 ον. 9 Γ) και να την 
υποβάλουν είτε αυτοπροσώπως είτε ταχυδρομικώς με 
συστημένη επιστολή σε φάκελο μεγέθους Α4, στις ακό¬ 
λουθες διευθύνσεις: 

α) Διεύθυνση Δευτεροβάθμιας Εκπαίδευσης Ξάνθης, 
Διοικητήριο, Τ.Κ. 671 00, Ξάνθη, Τ.Θ. 157. (Τηλ: 2541350303 
Θεοδωρίδης Χρήστος) 

β) Διεύθυνση Δευτεροβάθμιας Εκπαίδευσης Ροδόπης, 
Στ. Κυριακίδη 91, Τ.Κ. 691 00, Κομοτηνή. (Τηλ: 2531025292 
Κολλημένου Ελένη) 

γ) Διεύθυνση Δευτεροβάθμιας ΕκπαίδευσηςΈβρου, Δή¬ 
μητρας 19, Τ.Κ. 68100, Αλεξανδρούπολη. (Τηλ: 2551355370 
Χαραλαμπίδου Μαρίνα) 

Στην περίπτωση αποστολής των αιτήσεων ταχυδρομι¬ 
κώς το εμπρόθεσμο των αιτήσεων κρίνεται με βάση την 
ημερομηνία της ταχυδρομικής σήμανσης που φέρει ο 
φάκελος της αποστολής, ο οποίος μετά την αποσφρά¬ 
γισή του επισυνάπτεται στην αίτηση του υποψηφίου. 

Η αίτηση επέχει θέση υπεύθυνης δήλωσης του άρθρου 
8 του Ν. 1599/1986 και η ανακρίβεια των δηλουμένων 
στοιχείων επισύρει τις προβλεπόμενες ποινικές και δι¬ 
οικητικές κυρώσεις. 

Επισημαίνεται ειδικώς ότι οι υποψήφιοι πρέπει να προ¬ 
σέξουν ιδιαιτέρως την ορθή συμπλήρωση του εντύπου 
της αίτησής τους ώστε αυτή: 

α) Να είναι πλήρης και υπογεγραμμένη και 

β) Να ανταποκρίνεται απολύτως, καθόσον αφορά στις 
επικαλούμενες ιδιότητες και στα προσόντα τους. 

Η ευθύνη της σωστής συμπλήρωσης της αίτησης είναι 
αποκλειστικά του υποψηφίου. 

Στην αίτηση πρέπει να επισυνάπτει ο υποψήφιος σε 
επικυρωμένα αντίγραφα όλα τα απαιτούμενα από την 
προκήρυξη δικαιολογητικά, σύμφωνα με τα οριζόμενα 
στο κατωτέρω ΚΕΦΑΛΑΙΟ Γ' της παρούσας. Αν δεν 
προσκομισθούν, ο υποψήφιος τίθεται εκτός διαδικασίας 
και η αίτησή του απορρίπτεται. Επίσης αποκλείεται από 
την περαιτέρω διαδικασία ο υποψήφιος που υποβάλλει 
ανυπόγραφη ή εκπρόθεσμη αίτηση. 

Από τα προβλεπόμενα δικαιολογητικά, δύναται να 
εξαιρεθεί κατά την υποβολή των αιτήσεων η βεβαίωση 
μονίμου κατοικίας από τον οικείο Δήμο, το Πιστοποιη¬ 
τικό Στρατολογίας και το αντίγραφο ποινικού Μητρώου 
τα οποία οφείλει ο υποψήφιος να προσκομίσει κατά 
τον διορισμό του όπως ορίζεται στο Κεφάλαιο Ε' της 
παρούσης Προκήρυξης. 

Αντικατάσταση της αίτησης ή διόρθωση αυτής ή υπο¬ 
βολή συμπληρωματικών δικαιολογητικών γίνεται μόνο 
μέχρι τη λήξη της προθεσμίας υποβολής των αιτήσεων. 
Η νέα αίτηση πρέπει απαραίτητα να αναγράφει στο 
επάνω μέρος του εντύπου με κεφαλαία γράμματα «ΓΙΑ 
ΑΝΤΙΚΑΤΑΣΤΑΣΗ» άλλως ενδέχεται να μη ληφθεί υπόψη. 

Η προθεσμία υποβολής των αιτήσεων είναι αποκλει¬ 
στική, αρχίζει από την επόμενη της δημοσίευσης της 
περίληψης της παρούσας προκήρυξης στο φύλλο Εφη¬ 
μερίδας της Κυβερνήσεως και λήγει δέκα ημέρες (10) 
από την τελευταία δημοσίευση στον τύπο. 

Οι υποψήφιοι έχουν δικαίωμα να υποβάλουν αίτηση 
εκδήλωσης ενδιαφέροντος για θέση ιεροδιδασκάλου 
ισλαμικής θρησκείας σε μία και μόνο Μουφτεία. ανεξάρ¬ 
τητα από τον τόπο διαμονής τους στη Θράκη. 

Οι Διευθύνσεις Δευτεροβάθμιας Εκπαίδευσης Ξάνθης, 
Ροδόπης και Έβρου συγκεντρώνουν τις αιτήσεις των 
ενδιαφερομένων, ελέγχουν την ακρίβεια και την πληρό¬ 


τητα των δηλουμένων στοιχείων καθώς και όποιο άλλο 
έγγραφο προβλέπεται από την προκήρυξη. Με απόφαση 
του Περιφερειακού Διευθυντή Πρωτοβάθμιας και Δευ¬ 
τεροβάθμιας Εκπαίδευσης Ανατολικής Μακεδονίας και 
Θράκης έπειτα από πρόταση των οικείων Διευθυντών 
Δευτεροβάθμιας Εκπαίδευσης, ορίζονται αρμόδιοι υπάλ¬ 
ληλοι για την παραλαβή των αιτήσεων, την ενημέρωση 
των υποψηφίων και τον έλεγχο των δικαιολογητικών. 
Μετά την ολοκλήρωση της διαδικασίας υποβολής αι¬ 
τήσεων, οι αρμόδιες Διευθύνσεις Δευτεροβάθμιας Εκ¬ 
παίδευσης τις διαβιβάζουν στις οικείες Μουφτείες οι 
οποίες υποχρεούνται να τις αποστείλουν αυθημερόν 
στην έδρα των Επιτροπών Επιλογής ιεροδιδασκάλων. 

Έδρα των Επιτροπών Επιλογής ιεροδιδασκάλων ορίζε¬ 
ται η Περιφερειακή Διεύθυνση Πρωτοβάθμιας και Δευ¬ 
τεροβάθμιας Εκπαίδευσης Ανατολικής Μακεδονίας και 
Θράκης. 

ΚΕΦΑΛΑΙΟ Γ 

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ- ΠΙΣΤΟΠΟΙΗΤΙΚΑ 
ΣΥΜΜΕΤΟΧΗΣ 

(ΠΡΕΠΕΙ ΝΑ ΕΧΟΥΝ ΕΚΔΟΘΕΙ ΜΕΧΡΙ ΤΗΝ ΗΜΕΡΟ¬ 
ΜΗΝΙΑ ΛΗΞΗΣ ΤΗΣ ΠΡΟΘΕΣΜΙΑΣ ΥΠΟΒΟΛΗΣ ΤΩΝ ΑΙ¬ 
ΤΗΣΕΩΝ) 

Οι υποψήφιοι υποβάλλουν την αναφερόμενη στο ΚΕ¬ 
ΦΑΛΑΙΟ Β' της παρούσας αίτηση συνοδευόμενη από τα 
κάτωθι δικαιολογητικά: 

α) Επικυρωμένο φωτοαντίγραφο των δύο (2) όψεων 
του Αστυνομικού Δελτίου Ταυτότητας ή της σχετικής 
προσωρινής βεβαίωσης της αρμόδιας αρχής ή των 
κρίσιμων σελίδων του διαβατηρίου (δηλ. αυτών όπου 
αναφέρονται ο αριθμός και τα στοιχεία ταυτότητας 
του κατόχου). 

Σε περίπτωση που το θρήσκευμα ή η υπηκοότητα 
δεν αναγράφονται στο Αστυνομικό Δελτίο Ταυτότητας, 
θα αποδεικνύονται με οποιοδήποτε δημόσιο έγγραφο. 

β) Βιογραφικό σημείωμα για τις μέχρι σήμερα ασχο¬ 
λίες του σχετικά με τη διδασκαλία του Κορανίου, που 
θα αποδεικνύονται με νόμιμα παραστατικά. 

γ) Υπεύθυνη δήλωση από την οποία θα προκύπτει: 

- ότι δεν συντρέχουν κωλύματα διορισμού, 

- ότι ο υποψήφιος έχει εκπληρώσει τις στρατιωτικές 
του υποχρεώσεις ή έχει νομίμως απαλλαγεί από αυτές 
και 

- ότι είναι μόνιμος κάτοικος Θράκης. 

δ) Επικυρωμένο αντίγραφο τίτλου σπουδών. 

(ΕΠΙΣΗΜΑΝΣΗ: Στις περιπτώσεις που αφορούν τίτ¬ 
λους σπουδών που αποκτήθηκαν στην αλλοδαπή, οι 
υποψήφιοι δεν χρειάζεται να προσκομίσουν επικυρω¬ 
μένο αντίγραφο του ξενόγλωσσου τίτλου ούτε επίσημη 
μετάφραση αυτού. Αρκεί η υποβολή των απαιτούμενων 
πράξεων ή πιστοποιητικών ή αποφάσεων ή βεβαιώσεων 
των αρμοδίων οργάνων που ορίζονται ανωτέρω). 

Εάν ο τίτλος έχει αποκτηθεί στην αλλοδαπή απαι¬ 
τείται: 

α) Για τίτλους Ισλαμικών Σπουδών Ανώτατης θεολο- 
γικής Σχολής: Πράξη αναγνώρισης από το ΔΙ.Κ.Α.Τ.Σ.Α. 
για την ισοτιμία και αντιστοιχία του τίτλου ή πιστοποι¬ 
ητικό αναγνώρισης από τον Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.) περί ισοτιμίας και αντιστοιχίας του τίτλου. 

Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 

απαιτείται βεβαίωση από το εκπαιδευτικό ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

Ειδικά για τα πτυχία της Κύπρου: πριν από την πλήρη 
ένταξη της Κυπριακής Δημοκρατίας στην Ευρωπαϊκή 
Ένωση (1-5-2004) δεν απαιτείται αντιστοιχία για τα πτυ¬ 
χία που αναφέρονται στο Π.δ. 299/1997 όπως τροποποι¬ 
ήθηκε με το με το άρθρο μόνο του Π.δ. 367/2001 (ΦΕΚ 
245/Α'/2001), ενώ για τα ίδια πτυχία καθώς και για όλα 
τα υπόλοιπα, τα οποία έχουν χρόνο κτήσης μετά την 
ένταξη της στην Ε.Ε. απαιτείται ισοτιμία και αντιστοιχία. 

β) Για τίτλους Δευτεροβάθμιας μη τεχνικής ή μη 
επαγγελματικής εκπαίδευσης απαιτείται βεβαίωση 
ισοτιμίας από την αρμόδια Διεύθυνση του Υπουργεί¬ 
ου Πολιτισμού, Παιδείας και Θρησκευμάτων ή από τις 
κατά τόπους Διευθύνσεις Δευτεροβάθμιας Εκπαίδευσης 
της ημεδαπής και για τεχνική και επαγγελματική εκπαί¬ 
δευση αλλοδαπής, πράξη ισοτιμίας και κατάταξης της 
επιτροπής ισοτιμιών του Οργανισμού Επαγγελματικής 
Εκπαίδευσης και Κατάρτισης (Ο.Ε.Ε.Κ.) ή του Εθνικού 
Οργανισμού Πιστοποίησης Προσόντων (Ε.Ο.Π.Π.Ε.Π) και 
βεβαίωση για την αντιστοιχία του βαθμού από την αρ¬ 
μόδια Διεύθυνση του Υπουργείου Πολιτισμού, Παιδείας 
και Θρησκευμάτων, σε εικοσάβαθμη κλίμακα. 

γ) Για τίτλους Υποχρεωτικής εκπαίδευσης, βεβαίωση 
ισοτιμίας από την αρμόδια Διεύθυνση του Υπουργείου 
Πολιτισμού, Παιδείας και Θρησκευμάτων ή από τις κατά 
τόπους Διευθύνσεις Δευτεροβάθμιας Εκπαίδευσης της 
ημεδαπής. 

δ) Εξαιρούνται από την υποχρέωση προσκόμισης πρά¬ 
ξης αναγνώρισης για την ισοτιμία και την αντιστοιχία 
του τίτλου, όσοι υποψήφιοι υποβάλλουν αποφάσεις 
αναγνώρισης επαγγελματικών προσόντων, οι οποίες 
χορηγήθηκαν από: 

δΐ) το Συμβούλιο Αναγνώρισης Επαγγελματικών 
Προσόντων (Σ.Α.Ε.Π.) του άρθρου 55 του Π.δ. 38/2010 
«Προσαρμογή της ελληνικής νομοθεσίας στην Οδη¬ 
γία 2005/36/ΕΚ του Ευρωπαϊκού Κοινοβουλίου και του 
Συμβουλίου της 7ης Σεπτεμβρίου 2005, σχετικά με την 
αναγνώριση των επαγγελματικών προσόντων» ή 

δ2) το Συμβούλιο Αναγνώρισης Επαγγελματικής Ισο¬ 
τιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) 
του άρθρου 10 του Π.δ. 165/2000, (ΦΕΚ 149/Α72000) 
«Προσαρμογή της Ελληνικής Νομοθεσίας με ένα γενικό 
σύστημα αναγνώρισης των διπλωμάτων Τριτοβάθμιας 
Εκπαίδευσης που πιστοποιούν επαγγελματική εκπαί¬ 
δευση ελάχιστης διάρκειας τριών ετών, σύμφωνα με 
την οδηγία 89/48/ΕΟΚ του Συμβουλίου των Ευρωπαϊκών 
Κοινοτήτων» όπως τροποποιήθηκε με τη παρ. 4 του 
άρθρου 60 του Π.δ. 38/2010, (ΦΕΚ 78/Α72010), ή 

δ3) το Συμβούλιο Επαγγελματικής Αναγνώρισης 
Τίτλων Εκπαίδευσης και Κατάρτισης (Σ.Ε.Α.Τ.Ε.Κ.) του 
άρθρου 13 και 14 του Π.δ. 231/1998, (ΦΕΚ 178/ΑΤ1998) 
«Δεύτερο γενικό σύστημα αναγνώρισης της επαγγελ¬ 
ματικής εκπαίδευσης, το οποίο συμπληρώνει την οδη¬ 
γία 89/48/ΕΟΚ, σύμφωνα με τις οδηγίες 92/51/ΕΟΚ του 
Συμβουλίου των Ευρωπαϊκών Κοινοτήτων, 94/38/ΕΚ και 
95/43/ΕΚ της Επιτροπής των Ευρωπαϊκών Κοινοτήτων» 
όπως τροποποιήθηκε με τη παρ. 4 του άρθρου 60 του 
Π.δ. 38/2010, (ΦΕΚ 78/Α72010) και την παρ. 40 του άρ¬ 
θρου 30 του Ν. 4111/ 2013, (ΦΕΚ 18 Α72013) «Προσαρμο¬ 
γή της ελληνικής νομοθεσίας στην Οδηγία 2005/36/ 
ΕΚ του Ευρωπαϊκού Κοινοβουλίου και του Συμβουλίου 


της 7ης Σεπτεμβρίου 2005, σχετικά με την αναγνώριση 
των επαγγελματικών προσόντων, και άλλες διατάξεις.». 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΕΠΙΛΟΓΗΣ 

Η επιλογή των υποψηφίων ιεροδιδασκάλων για την 
κάθε Μουφτεία θα γίνει από την αντίστοιχη πενταμελή 
Επιτροπή, σύμφωνα με το άρθρο 38 του Ν. 3536/2007 
όπως αντικαταστάθηκε από το άρθρο 53 του Ν. 4115/2013 
και τροποποιήθηκε με το άρθρο 6 του Ν. 4283/2014 (ΦΕΚ 
189/Α72014), «Ιδρυση και οργάνωση Συμβουλίου Εθνικής 
Πολιτικής για την Παιδεία και άλλες διατάξεις». 

Η Επιτροπή Επιλογής ιεροδιδασκάλων ελέγχει τα 
δικαιολογητικά των υποψηφίων και αποκλείει με αι¬ 
τιολογημένη απόφαση της τους υποψηφίους που δεν 
πληρούν τους όρους του νόμου και της προκήρυξης. 

Ακολούθως ανακοινώνει τους πίνακες με τα ονόματα 
των υποψηφίων που πληρούν τους όρους του νόμου και 
της προκήρυξης στις αρμόδιες Μουφτείες και Διευθύν¬ 
σεις Δευτεροβάθμιας Εκπαίδευσης. Οι υποψήφιοι έχουν 
δικαίωμα ένστασης κατά των πινάκων, το αργότερο 
εντός πέντε (5) ημερών από την ανάρτησή τους. 

Οι ενστάσεις κατατίθενται στις αρμόδιες Διευθύνσεις 
Δευτεροβάθμιας Εκπαίδευσης οι οποίες υποχρεούνται 
να τις αποστείλουν άμεσα στην έδρα των Επιτροπών 
επιλογής ιεροδιδασκάλων. 

Η Επιτροπή επιλογής ιεροδιδασκάλων μετά τη λήξη 
της προθεσμίας των ενστάσεων, συνεδριάζει προκει- 
μένου να εξετάσει τις πιθανές ενστάσεις και καταρτί¬ 
ζει τους πίνακες των υποψηφίων ιεροδιδασκάλων που 
έχουν δικαίωμα να συμμετάσχουν στη διαδικασία της 
συνέντευξης. 

Στη συνέχεια η Επιτροπή επιλογής ιεροδιδασκάλων, 
ανακοινώνει τις ακριβείς ημερομηνίες και τον τόπο που 
θα διενεργηθεί η συνέντευξη των υποψηφίων που πλη¬ 
ρούν τα τυπικά προσόντα και έχουν προσκομίσει όλα 
τα απαραίτητα δικαιολογητικά. Η σχετική ανακοίνωση 
αποστέλλεται επίσης στην κατά περίπτωση αρμόδια 
Μουφτεία και Διεύθυνση Δευτεροβάθμιας Εκπαίδευ¬ 
σης οι οποίες αναρτούν το πρόγραμμα διενέργειας της 
συνέντευξης στον πίνακα ανακοινώσεων τους και ενη¬ 
μερώνουν τους υποψήφιους με κάθε πρόσφορο μέσο. 

Μετά την ολοκλήρωση της διαδικασίας των ατομικών 
συνεντεύξεων και τη σύνταξη του σχετικού πρακτικού, 
η Επιτροπή επιλογής ιεροδιδασκάλων αξιολογεί τους 
υποψηφίους και τους κατατάσσει σε σειρά προτεραι¬ 
ότητας συνεκτιμώντας, επιπλέον των τυπικών προσό¬ 
ντων, το ήθος των υποψηφίων, τη δραστηριότητα και 
την όλη προσωπικότητα τους καθώς και τη προηγού¬ 
μενη σταδιοδρομία τους ως ιεροδιδασκάλων. 

Οι υποψήφιοι δικαιούνται να εγγραφούν στους πίνακες 
κατάταξης εφόσον κριθούν από την Επιτροπή επιλογής 
ότι διαθέτουν αυξημένες ικανότητες ως προς τις ιδιαι¬ 
τερότητες της διδασκαλίας του Κορανίου στα Τεμένη 
και στα σχολεία ή τα ιεροσπουδαστήρια και το ήθος, η 
προσωπικότητά τους και η εν γένει δραστηριότητα τους 
προσήκουν προς το σκοπό αυτό. Στην περίπτωση κατά 
την οποία η Επιτροπή επιλογής ομοφώνως αποφασίσει 
ότι ο υποψήφιος δεν πληροί τις παραπάνω προϋποθέ¬ 
σεις δεν εντάσσεται στους πίνακες κατάταξης.. 

Στο πρακτικό της Επιτροπής εκτίθενται τα κριτήρια 
και τα πραγματικά δεδομένα τα αναφερόμενα στους 
υποψηφίους τα οποία διαμόρφωσαν κατά συνεκτίμηση 

της σπουδαιότητάς τους την κρίση της περί κατάταξης 
των υποψηφίων. Οι πίνακες κατάταξης των υποψηφίων 
προς πρόσληψη αποστέλλονται στην οικεία κατά περί¬ 
πτωση Μουφτεία και Διεύθυνση Δευτεροβάθμιας Εκπαί¬ 
δευσης για την ανάρτηση στον πίνακα ανακοινώσεων 
τους. Οι ανωτέρω πίνακες πρέπει να αναρτηθούν το 
αργότερο μέσα σε πέντε (5) ημέρες από την τελευταία 
ατομική συνέντευξη. Οι υποψήφιοι έχουν δικαίωμα έν¬ 
στασης κατά των πινάκων κατάταξης, εντός πέντε (5) 
ημερών από την ανάρτησή τους. 

Οι ενστάσεις κατατίθενται στις αρμόδιες Διευθύνσεις 
Δευτεροβάθμιας Εκπαίδευσης, οι οποίες υποχρεούνται 
να τις αποστείλουν άμεσα στην έδρα των Επιτροπών 
επιλογής ιεροδιδασκάλων. 

Οι ενστάσεις εξετάζονται από τις αρμόδιες Επιτροπές 
επιλογής και εφόσον διαπιστωθεί οποιαδήποτε πλημμέ- 
λεια που δέχεται διόρθωση, προβαίνουν σε ανασύνταξη 
των πινάκων. 

ΚΕΦΑΛΑΙΟ Ε' 

ΚΥΡΩΣΗ ΠΙΝΑΚΩΝ - ΠΡΟΣΛΗΨΗ 

Οι τελικοί πίνακες κατά φθίνουσα βαθμολογική σειρά 
κατάταξης υποβάλλονται για κύρωση στον Υπουργό 
Πολιτισμού, Παιδείας και Θρησκευμάτων. 

Μετά την κύρωση των πινάκων εκδίδονται οι απο¬ 
φάσεις του Υπουργού Πολιτισμού, Παιδείας και Θρη¬ 
σκευμάτων με τις οποίες προσλαμβάνονται για κάθε 
Μουφτεία οι ιεροδιδάσκαλοι. Στη συνέχεια οι Υπουργι¬ 
κές αποφάσεις με τους προσληφθέντες κοινοποιούνται 
στην οικεία Διεύθυνση Δευτεροβάθμιας Εκπαίδευσης. 

Οι ενδιαφερόμενοι υπογράφουν τις σχετικές συμβά¬ 
σεις πρόσληψης στις οποίες ορίζεται η διάρκεια και η 
Μουφτεία στην οποία θα ασκήσουν τα καθήκοντά τους 
και στη συνέχεια αποστέλλονται για υπογραφή στον 
Υπουργό Πολιτισμού, Παιδείας και Θρησκευμάτων. 

Σε περίπτωση που υποψήφιοι δεν αποδεχθούν την 
πρόσληψη ή σε περίπτωση που κενωθεί για οποιαδή¬ 
ποτε αιτία θέση ιεροδιδασκάλου, προσλαμβάνεται ο 
επόμενος κατά σειρά από τον οικείο πίνακα για το 
υπόλοιπο της θητείας. 

Σύμφωνα με την παρ. 5 του άρθρου 6 του Ν. 4283/2014 
(ΦΕΚ189/Α72014) με κοινή απόφαση των Υπουργών Πο¬ 
λιτισμού, Παιδείας και Θρησκευμάτων, Οικονομικών και 
Εσωτερικών και Διοικητικής Ανασυγκρότησης και κατά 
παρέκκλιση της παρ. 1, μπορεί να παρατείνεται μονομε¬ 
ρούς η ισχύς της σύμβασης εργασίας των υπηρετούντων 


με σύμβαση ιδιωτικού δικαίου ορισμένου χρόνου Ιερο¬ 
διδασκάλων. Οι συμβάσεις που παρατείνονται, λήγουν 
αυτόματα, χωρίς άλλη διατύπωση και χωρίς κανένα 
δικαίωμα αποζημίωσης, από την ημερομηνία έκδοσης 
της υπουργικής απόφασης περί πρόσληψης των επι- 
τυχόντων που έχουν επιλεγεί κατόπιν της δημόσιας 
προκήρυξης, θεωρούμενης της ημερομηνίας αυτής και 
ως συμβατικής ημερομηνίας λήξεως της ισχύος τους. 
Σε κάθε περίπτωση, η παράταση που προβλέπεται στην 
ανωτέρω παράγραφο, δεν μπορεί να υπερβαίνει τους 
εννέα (9) μήνες. 

Οι προσληφθέντες ιεροδιδάσκαλοι πρέπει κατά το 
χρόνο διορισμού τους να καταθέσουν στην οικεία υπη¬ 
ρεσία, το πιστοποιητικό στρατολογικής κατάστασης, 
το αντίγραφο ποινικού Μητρώου, τη βεβαίωση μόνιμης 
κατοικίας στη Θράκη καθώς και τα λοιπά απαιτούμενα 
κατά το νόμο πιστοποιητικά και δικαιολογητικά διορι¬ 
σμού, άλλως οι υποψήφιοι τίθενται εκτός της διαδικα¬ 
σίας του διορισμού και καλούνται για αναπλήρωση οι 
αμέσως επόμενοι. 

Μετά την ολοκλήρωση της διαδικασίας επιλογής και 
πρόσληψης των ιεροδιδασκάλων οι φάκελοι των υπο¬ 
ψηφίων φυλάσσονται στα αρχεία της Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης Ανατολικής Μακεδονίας και Θράκης. 

ΚΕΦΑΛΑΙΟ ΣΤ' 

ΔΗΜΟΣΙΕΥΣΗ ΤΗΣ ΠΡΟΚΗΡΥΞΗΣ 

Η προκήρυξη δημοσιεύεται στην Εφημερίδα της Κυ¬ 
βέρνησης. Περίληψη της προκήρυξης δημοσιεύεται στις 
εφημερίδες: 

1. «ΕΛΕΥΘΕΡΗ ΘΡΑΚΗ» που εκδίδεται στην Αλεξαν¬ 
δρούπολη. 

2. «ΕΜΠΡΟΣ» που εκδίδεται στην Ξάνθη. 

3. «Ο ΧΡΟΝΟΣ» που εκδίδεται στην Κομοτηνή. 

Η απόφαση να αναρτηθεί στις Μουφτείες Ξάνθης, 
Κομοτηνής, Διδυμοτείχου, στις Διευθύνσεις Δευτε¬ 
ροβάθμιας Εκπαίδευσης Ξάνθης, Κομοτηνής, Έβρου 
και να καταχωρηθεί στο δικτυακό ιστότοπο του 
Υπουργείου Πολιτισμού, Παιδείας και Θρησκευμάτων 
(Ιιίίρ://νννννν.ηηϊηθάυ. 9 ον. 9 Γ). 

Για περισσότερες πληροφορίες οι ενδιαφερόμενοι 
μπορούν να απευθύνονται στα τηλέφωνα που αναγρά¬ 
φονται στην παρούσα απόφαση. 

Το έντυπο της αίτησης αποτελεί αναπόσπαστο μέρος 
της παρούσας προκήρυξης. 

ΑΙΤΗΣΗ - ΥΠΕΥΘΥΝΗ ΔΗΛΩΣΗ 

ΣΥΜΜΕΤΟΧΗΣ ΣΤΗΝ ΠΡΟΚΗΡΥΞΗ ΠΛΗΡΩΣΗΣ 
ΘΕΣΕΩΝ ΙΕΡΟΔΙΔΑΣΚΑΛΩΝ ΣΤΙΣ 
ΜΟΥΦΤΕΙΕΣ ΤΗΣ ΘΡΑΚΗΣ 

(ΑΡΘΡΟ 53 ΤΟΥν. 4115/2013 & ΑΡΘΡΟ 6 ΤΟΥ ν.4283/2014) 


ΠΡΟΣ ΕΠΙΤΡΟΠΗ ΕΠΙΛΟΓΗΣ ΙΕΡΟΔΙΔΑΣΚΑΛΩΝ ΙΣΛΑΜΙΚΗΣ 

ΘΡΗΣΚΕΙΑΣ ΣΤΗ ΜΟΥΦΤΕΙΑ. 

ΔΙΑ ΤΗΣ Δ/ΝΣΗΣ Δ/ΘΜΙΑΣ ΕΚΠ/ΣΗΣ. 


Η ΑΙΤΗΣΗ ΣΥΜΠΛΗΡΩΝΕΤΑΙ ΜΕ 
ΚΕΦΑΛΑΙΑ 


Αριθμός Πρωτοκόλλου 


(Συμπληρώνεται από την Υπηρεσία) 


ΕΠΩΝΥΜΟ: (κεφαλαία) . 

ΟΝΟΜΑ: (κεφαλαία) 

ΟΝΟΜΑ ΠΑΤΕΡΑ: (κεφαλαία) . ΟΝΟΜΑ ΜΗΤΕΡΑΣ: . 

ΗΜΕΡΟΜΗΝΙΑ ΓΕΝΝΗΣΗΣ: | | | | | | | | | 

ημέρα μήνας έτος 

ΑΡΙΟΜ. ΔΕΛΤΙΟΥ ΑΣΤ.ΤΑΥΤ.: | | | | | | | Α.Φ.Μ. | | | | | | | | 

ΜΟΝΙΜΗ ΚΑΤΟΙΚΙΑ: |_| |_| |_| [ | |_ 

ΟΔΟΣ ΑΡΙΘ. ΠΟΛΗ, ΔΗΜΟΣ Ή ΚΟΙΝ. .Τ.Κ. . ΝΟΜΟΣ 

) | | Θ-ΓΠ3ΪΙ: |_ 

ΣΤΑΘΕΡΟ '.ΚΙΝΗΤΟ. 

Ενδιαφέρομαι για θέση Ιεροδιδασκάλου στη Μουφτεία : 

Ξάνθης 

(Να σημειωθεί από τον υποψήφιο X στο αντίστοιχο τετράγωνο) 

Συνημμένα καταθέτω τα παρακάτω απαιτούμενα από την προκήρυξη δικαιολογητικά. 


1 ). 6 ). 

2) . 7). 

3) . 8). 

4) . 9) . 

5) . 10) 


ΥΠΕΥΘΥΝΗ ΔΗΛΩΣΗ 

Δηλώνω ότι έχω όλα τα απαιτούμενα από την προκήρυξη τυπικά προσόντα και ότι τα παραπάνω δηλωθέντα στοιχεία είναι ακριβή 
και αληθή καθώς και ότι δεν συντρέχουν κωλύματα διορισμού μου. Σε περίπτωση ανακρίβειας γνωρίζω ότι θα έχω τις συνέπειες που 
προβλέπονται από τις διατάξεις του ν.1599/1986. 

Ο υποψήφιος Ημερομηνία././2015 



ΤΗΛΕΦΩΝΑ: 
(με κωδικό) 


(Υπογραφή) 

Η απόφαση αυτή να δημοσιευθεί στην Εφημερίδα της 
Κυβέρνησης. 

Μαρούσι, 6 Αυγούστου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΠΟΛΙΤΙΣΜΟΥ, 

ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. 53012 (2) 

Ζώνη εκγύμνασης κυνηγετικών σκύλων στην περιοχή 
Αρχαία Κάμειρος Σαλάκου Νήσου Ρόδου. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Το άρθρο 255 παρ. 10 του ΝΑ 86/1969 «περί Δασικού 
Κώδικα» όπως αντικαταστάθηκε με την παρ. 4α του άρ¬ 
θρου 57 του Ν. 2637/27-8-1998 (ΦΕΚ 200/τ.Α'/27-8-1998) 
«Τροποποίηση και συμπλήρωση διατάξεων του Ν.δ. 86/ 
1969 “Δασικός ΚώδιξΥ 

2. Το άρθρο 258 παρ. 5 Ν.δ. 86/1969 «περί Δασικού 
κώδικα», όπως έχει προστεθεί με το άρθρο 7 παρ. 3 του 
Ν. 177/1975 «περί αντικαταστάσεως και συμπληρώσεως 
διατάξεων του Ν.δ. 86/1969». 

3. Τις διατάξεις του Π.δ. 94/1993 (ΦΕΚ 90/Α71993) «περί 
καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γεωργίας». 

4. Το Π.δ. 143/2010 «Οργανισμός της Αποκεντρωμένης 
Διοίκησης Αιγαίου» (ΦΕΚ Α' 236). 

5. Τον Ν. 4257/2014 (ΦΕΚ 93/Α72014) «Επείγουσες ρυθ¬ 
μίσεις αρμοδιότητας Υπ. Εσωτερικών» και την 4/6-2-2015 
πράξη αποδοχής του Υπ. Συμβουλίου περί αποδοχής των 
παραιτήσεων των Γ εν. Γ ραμμ. Των Αποκ. Δ/σεων της χώρας. 

6. Τον Ν. 3852/2010 «Νέα Αρχιτεκτονική της Αυτ/σης 
και της Αποκ. Δ/σης - Πρόγραμμα Καλλικράτης». 

7. Το άρθρο 257 παρ.4 του Ν.δ. 86/1969. 

8. Τις διατάξεις του Ν. 4039/2012 (ΦΕΚ 15/τ.Α'/2-2-2012) 
«Για τα δεσποζόμενα και τα αδέσποτα ζώα συντροφιάς 
και άλλες διατάξεις», όπως ισχύει. 

9. Την υπ’ αριθμ. 50524/5097/30-10-2012 απόφαση Γε¬ 
νικού Γραμματέα Αποκεντρωμένης Διοίκησης Αιγαίου 
«περί παροχής εξουσιοδότησης υπογραφής διοικητικών 
πράξεων και εγγράφων «με εντολή Γ ενικού Γ ραμματέα» 
στον Προϊστάμενο της Γ εν. Διεύθυνσης Δασών και Αγρ. 
Υποθ. της Αποκ. Δ/σης Αιγαίου και στους Προϊσταμέ¬ 
νους των Οργανικών μονάδων αυτής» (ΦΕΚ 3243 Β'). 

10. Το άρθρο 28 παρ. 1 του Ν 4325/2015 (ΦΕΚ 47/Α7 
11-5-2015). 

11. Την υπ’ αριθμ. 105190/5421/6-11-2001 απόφαση του 
Γενικού Διευθυντή της Γενικής Διεύθυνσης Ανάπτυξης 
και Προστασίας Δασών, «περί εκγύμνασης κυνηγετικών 
σκύλων». 

12. Την αριθμ. πρ. 43230/1078/19-8-2013 (ΦΕΚ 2134/Β7 
29-8-2013) απόφαση Γενικού Γραμματέα Αποκεντρω¬ 


μένης Διοίκησης Αιγαίου «Απαγόρευση κυκλοφορίας 
κυνηγετικών σκύλων κατά τη νύχτα». 

13. Την αριθμ. 36/8-4-2010 πρόταση του Κυνηγετικού 
Συλλόγου Ρόδου. 

14. Την ανάγκη ρύθμισης και καθορισμού συγκεκρι¬ 
μένων ζωνών, για την εκγύμναση καθ’ όλη τη διάρκεια 
του έτους, των κυνηγετικών σκύλων καθώς επίσης την 
ανάγκη προστασίας των ειδών της άγριας πανίδας στην 
υπόλοιπη, πέραν των ζωνών, έκταση. 

15. Την πρόταση του Γραφείου Ανάπτυξης Θήρας, 
Ιχθυοπονίας και Δασικής Αναψυχής της Διεύθυνσης 
Δασών Δωδ/σου. 

16. Την αριθμ. πρ. 48458/17-7-2015 αναφορά του Γρα¬ 
φείου Θήρας της Υπηρεσίας μας. 

17. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε ζώνη εκγύμνασης κυνηγετικών σκύλων 
(Ζ.Ε.Σ.), στην περιοχή ΑΡΧΑΙΑΣ ΚΑΜΕΙΡΟΥ, ΣΑΛΑΚΟΥ, 
εκτάσεως 11.200 στρ., όπως απεικονίζεται στο απόσπα¬ 
σμα χάρτη Γ.Υ.Σ., κλίμακας 1:50.000 και περιγράφεται 
ως εξής: 

Αρχίζει από τη θέση Αρχαία Κάμειρος (εστιατόριο 
Πιτροπάκη), στρίβει αριστερά και ακολουθεί το χωματό¬ 
δρομο προς «Καμαράκι» και φτάνει μέχρι τη θέση «Πλα¬ 
τάνι». Κατευθύνεται δεξιά και ακολουθεί τον αγροτικό 
δρόμο και φτάνει μέχρι την κορυφογραμμή στη θέση 
«Πλάτσες», στην αντιπυρική ζώνη. Ακολουθεί την αντι¬ 
πυρική ζώνη, περνά από τις κεραίες κινητής τηλεφωνίας 
και φτάνει μέχρι την άσφαλτο ένα χιλιόμετρο πριν το 
Μανδρικό. Από κει κατευθύνεται δεξιά και ακολουθεί την 
ασφαλτοστρωμένη παραλιακή οδό μέχρι την Αρχαία 
Κάμειρο όπου και η αφετηρία. 

Στη ζώνη εκγύμνασης, επιτρέπεται καθ’ όλο το έτος, 
μισή ώρα πριν από τη δύση του ηλίου και μισή ώρα 
μετά την ανατολή του ηλίου, η εκγύμναση κυνηγετικών 
σκύλων, που συνοδεύονται από κυνηγούς ή κυναγωγούς, 
χωρίς να φέρουν κυνηγετικό όπλο. Κατά την εκγύμνα¬ 
ση των κυνηγετικών σκύλων θα πρέπει να λαμβάνεται 
μέριμνα για την αποφυγή πρόκλησης ζημιών σε καλλι¬ 
έργειες, ποιμνιοστάσια κ.λπ. Σε περίπτωση πρόκλησης 
ζημιών έχουν εφαρμογή οι διατάξεις του αστικού και 
του ποινικού κώδικα. 

Με την παρούσα απόφαση καταργείται η ζώνη εκγύ¬ 
μνασης της περιοχής Καλαβαρδών και παύουν να ισχύουν 
η αριθμ. πρ. 4312/30-6-2009 απόφαση καθορισμού της και 
η 4324/30-6-2009 ΑΑΔ/ξης 3 Δασική Αστυνομική Διάτα¬ 
ξη του Δ/ντή Δασών Δωδ/σου (ΦΕΚ 1396/Β714-7-2009). 
Ο Κυνηγετικός Σύλλογος Ρόδου παρακαλείται για την 
ευρεία γνωστοποίηση της παρούσας στα μέλη του ως 
και για την τοποθέτηση πινακίδων γύρω από τη ζώνη, 
σε συνεργασία με το Δασονομείο της περιοχής. 

Από την απόφαση αυτή δεν προκαλείται δαπάνη σε 
βάρος του Κρατικού προϋπολογισμού. 

Με την παρούσα απόφαση ανακαλείται η αριθμ. πρ. 
29190/4-5-2015 (ΦΕΚ 1044/Β72015), όμοια, λόγω αναρ¬ 
μοδιότητας. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 89% 


Ψηφιακά υπογεγραμμένο από 
ΡΑΝΑΟΙΟΤΙ5 Ρ50ΜΙΑΡΙ5 
Ημερομηνία: 2015.08.05 
10:11:01 ΕΕ5Τ 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 4 Αυγούστου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 






























































